Black Canyon of the Gunnisonin kansallispuisto

Black Canyon of the Gunnisonin kansallispuisto (engl. Black Canyon of the Gunnison National Park) on Yhdysvaltain Coloradon osavaltiossa sijaitseva kansallispuisto. Siitä tuli Yhdysvaltain kansallinen suojelumonumentti maaliskuussa vuonna 1933. Kansallispuisto siitä tuli 21. lokakuuta 1999. National Park Service hallinnoi puiston 133 km² laajuista aluetta. Puiston nimi juontaa juurensa sen alueen kanjonista, joka on niin jyrkkä, ettei auringonvalo pääse paistamaan kuin aivan sen yläosiin. Tämän seurauksena kanjonin seinät ovat usein varjojen peitossa, jolloin sen seinämät näyttävät mustilta. Kanjonin pohjalla virtaa Gunnison-joki. Puistossa kasvaa muun muassa metsähaapoja ja ponderosa-mäntyjä. Sen eläimistöön kuuluu useita lintulajeja kuten muuttohaukkoja ja amerikankoskikaroja. Kuvia Lähteet Aiheesta muualla Kuvia tai muita tiedostoja aiheesta Black Canyon of the Gunnisonin kansallispuisto Wikimedia Commonsissa Viralliset sivut Kuvia kanjonista